CELEX: C2007/269/102
Language: hu
Date: 2007-11-10 00:00:00
Title: T-338/07. P. sz. ügy: A Közszolgálati Törvényszék F-38/06 sz., Bianchi kontra Európai Képzési Alapítvány ügyben  2007. június 28-án hozott ítélete ellen Irène Bianchi által 2007. szeptember 4-én benyújtott fellebbezés

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/57
            
         A Közszolgálati Törvényszék F-38/06 sz., Bianchi kontra Európai Képzési Alapítvány ügyben 2007. június 28-án hozott ítélete ellen Irène Bianchi által 2007. szeptember 4-én benyújtott fellebbezés
   (T-338/07. P. sz. ügy)
   (2007/C 269/102)
   Az eljárás nyelve: francia
   Felek
   
      Fellebbező: Irène Bianchi (Torino, Olaszország) (képviselő: M.-A. Lucas ügyvéd)
   
      A másik fél az eljárásban: Európai Képzési Alapítvány
   A fellebbező(k) kérelmei
   
               —
            
            
               Az Elsőfokú Bíróság helyezze hatályon kívül a Közszolgálati Törvényszék második tanácsának a F-38/06 sz. ügyben 2007. június 28-án hozott ítéletét;
            
         
               —
            
            
               az Elsőfokú Bíróság adjon helyt a fellebbező elsőfokú eljárásban előterjesztett kereseti kérelmeinek;
            
         
               —
            
            
               az Elsőfokú Bíróság az Európai Képzési Alapítványt kötelezze mind az első-, mind a másodfokú eljárás költségeinek viselésére.
            
         Jogalapok és fontosabb érvek
   Keresetének alátámasztásául a fellebbező arra hivatkozik, hogy a Közszolgálati Törvényszék nem vett figyelembe vagy elferdített bizonyos tényeket, ami a személyzeti szabályzat 25. cikkének (2) bekezdését és 26. cikkét sértő tények pontatlan értékelését eredményezte. Előadja továbbá, hogy a Közszolgálati Törvényszék az általa előterjesztett bizonyítékok állítólagos elferdítésével megsértette a közösségi jogot, közelebbről az eljárási szabályokat. Végül az indokolási kötelezettség megsértésén és – tények vagy bizonyítékok állítólagos figyelembe nem vételéből vagy elferdítéséből, illetve pontatlan ténymegállapításból eredő – téves jogalkalmazáson alapuló jogalapra hivatkozik.